4. ΝΟΜΟΘΕΤ. ΔΙΑΤΑΓΜΑ της 8/11 Μαΐου 1946 (ΦΕΚ Α΄ 156) Περί καταργήσεως του άρθρ. 76 του Α.Ν. 900/46. Κατηργήθη δια του άρθρ. 23 Ν.Δ. 1138/1949 (τόμ. 41). 7.Α.γ.2-4 Εισαγωγικός Νόμος Αστικού Κώδικα 5. ΝΟΜΟΘΕΤ. ΔΙΑΤΑΓΜΑ υπ' αριθ. 1216 της 25/29 Οκτ. 1949 (ΦΕΚ Α΄ 281) Περί κυρώσεως του από 7 Μαΐου 1946 Ν.Δ/τος "περί αποκαταστάσεως του Αστικού Κώδικος και του εισαγωγικού αυτού νόμου". Άρθρον πρώτον.-Κυρούται το από 7 Μαΐου 1946 Ν.Δ/μα "περί αποκαταστάσεως του Αστικού Κώδικος και του Εισαγωγικού αυτού Νόμου" δημοσιευθέν εις το υπ' αριθ. 151 (Τεύχ. Α΄) της 10 Μαΐου 1946 φύλλον της Εφημερίδος της Κυβερνήσεως ούτινος το κείμενον έχει ούτω: ΝΟΜΟΘΕΤ. ΔΙΑΤΑΓΜΑ Περί αποκαταστάσεως του Αστικού Κώδικος και του Εισαγωγικού αυτού Νόμου. Άρθρ.1.-1.Ο Α.Ν. 2250 της 15 Μαρτ. 1940 "Αστικός Κώδιξ" ως και ο Α.Ν. 2783 της 30 Ιαν. 1941 "Εισαγωγικός Νόμος του Αστικού Κώδικος" θεωρούνται ως ουδέποτε καταργηθέντες και θεωρούνται ως τεθέντες εν ισχύϊ από της 23ης Φεβρ. του 1946 έτους. 2.Ο Α.Ν. 777 της 31 Δεκ. 1945 "Ελληνικός Αστικός Κώδιξ", ο Α.Ν. 900 της 6ης Φεβρ. 1946, "Εισαγωγικός Νόμος του Ελληνικού Αστικού Κώδικος" ως και ο Α.Ν. 1060 της 7ης Μαρτ. 1946 "περί διορθώσεως παροραμάτων του Ελληνικού Αστικού Κώδικος και του Εισαγωγικού αυτού Νόμου" καταργούνται και θεωρούνται ως ουδέποτε ισχύσαντες. Τα εκ των καταργουμένων τούτων νόμων αποκτηθέντα τυχόν εν τω μεταξύ ιδιωτικά δικαιώματα διατηρούνται. Και 3.Καταργείται επίσης εξ υπαρχής ο Α.Ν. 445 της 5/9 Ιουλ. 1945. Άρθρ.2.-1.Καταργούνται πάσαι ανεξαιρέτως αι διατάξεις νόμων, αι ρυθμίζουσαι θέματα αναγόμενα εις το περιεχόμενον των αποκαθισταμένων" Αστικού Κώδικος" και του "Εισαγωγικού Νόμου Αστικού Κώδικος" (Α.Ν. 2250/1940 και 2783/1941). Καταργείται επίσης ο Α.Ν. 2829 της 4/8 Μαρτ. 1941 "περί καταργήσεως του άρθρ. 686 Πολιτικής Δικονομίας ως προς την ενώπιον των προξενικών δικαστηρίων διαδικασίαν διαζεύξεως". 2.Το έθιμον δεν καταργεί νόμον. 3.Διατηρείται εν ισχύϊ ο Α.Ν. 222 της 24/27 Μαρτ. 1945 περί ανωτάτου ορίου του τόκου, και 4.Το άρθρ. 115 εδάφ. 1 του αποκαθισταμένου Α.Ν. 2783 του 1941 "Εισαγωγικού Νόμου του Αστικού Κώδικος" διορθούται εις το ορθόν ούτως: "Τα άρθρ. 653 έως 659 του Εμπορικού Νόμου αντικαθίστανται ως εξής". Άρθρ.3.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε τούτο εις την Βουλήν άμα ως αύτη συνέλθη προς κύρωσιν. Άρθρον Δεύτερον.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.

[Source: greek_legal_code_raptarchis | Tokens: 2284]